id en en en en id en en fr ms ca id en en en id en en fr ms ca id id en id id id id id id ms id id id ms ms id en id id ms id id id en en de en en nl en en en en ms en id pt ms it id it en ms id en de en id en id id en en en fa en en en en en en es en en ms en fr en en en en en id en en
Kesalahan Menggugurkan Selawat dan Salam Dalam Pengucapan dan Penulisan – Saifulislam.Com
Wednesday , September 7 2022
Kita disyariatkan untuk berselawat kepada Nabi sallallaahu alayhi wa sallam semasa bersolat di dalam bacaan tasyahhud. Juga semasa berucap, berdoa dan beristighfar. Demikian juga selepas azan, semasa masuk dan keluar masjid dan ketika baginda disebut dalam situasi-situasi yang lain.
Ibnu Solah di dalam Muqaddimah Ibnu Solah menyebut di dalam Bab 25 “Pada Menulis Hadith dan Kaedah Penulisan Serta Tuntutan-tuntutannya”, beliau berkata:
Ke-9: Hendak seseorang itu memelihara penulisan selawat dan salam ke atas Rasulullah sallallaahu alayhi wa sallam semasa menyebut baginda. Tidak menjadi sesuatu yang menyakitkan untuk ia dilakukan secara berulang-ulang kerana ia adalah manfaat agung yang segera hadir buat mereka yang belajar hadith serta menulisnya. Barangsiapa yang cuai daripada melaksanakannya, maka terhalanglah dirinya daripada mendapat kurniaan yang besar.
Ibnu Solah juga menegaskan tentang pentingnya memuji Allah semasa menyebut nama-Nya, seperti pujian Azza wa Jalla dan Tabaraka wa Ta’aala dan yang seumpama dengannya.
Katanya, “dan hendaklah dijauhkan perbuatan memuji itu dengan dua kaedah yang cacat iaitu sama ada (i) menulisnya dengan akronim menggunakan satu dua huruf dan yang seumpama dengannya, atau pun (ii) menulisnya secara tidak lengkap seperti berselawat “sallallaahu alayhi”, dan meninggalkan “wa sallam”
Ibnu Solah mendatangkan riwayat yang direkodkan daripada Hamzah al-Kanani rahimahullah (meninggal dunia 357H) , beliau berkata, “pernah semasa aku menulis, tatkala aku mencatat NABI, aku ikuti dengan “sallallaahu alayhi” dan aku tidak menulis “wa sallam”. Aku telah melihat Nabi sallallaahu alayhi wa sallam di dalam mimpiku dan baginda berkata kepadaku, “mengapakah engkau tidak menyempurnakan selawat ke atasku?” Semenjak itu aku tidak pernah lagi menulis “sallallaahu alayhi” melainkan akan kusempurnakan ia dengan sebutan “wa sallam”.
Ibnu Solah juga berkata, “adalah tidak disukai perbuatan meringkatkan sebutan selawat itu kepada “alayhi al-salam”, Wallahu A’lam.
Al-Allamah Al-Sakhawi rahimahullah menyebut di dalam kitabnya Fath al-Mughith Sharh Alfiyyah al-Hadith li al-Iraqi, “Hindarilah wahai penulis (membuat simbul / akronim) untuknya) yakni selawat dan salam ke atas Rasulullah sallallaahu alayhi wa sallam dalam penulisan kamu dengan meringkaskan ia kepada dua huruf dan yang seumpama dengannya kerana ia adalah cacat, sebagaimana yang telah dilakukan oleh Al-Katati serta orang-orang yang jahil daripada para Ajam dalam kebanyakan keadaan serta di kalangan pelajar-pelajar. Mereka menggantikan selawat sallallaahu alayhi wa sallam kepada (ص) atau pun ( صم ) atau (صلعم ), yang mana perbuatan itu cacat ganjarannya kerana cacatnya cara menulis, menyalahi apa yang lebih utama.
Al-Imam Al-Suyuti rahimahullah turut menyebut perkara yang sama di dalam kitabnya Tadreeb al-Rawi fi Sharh Taqrib al-Nawawi. Katanya, “Adalah tidak disukai perbuatan memendekkan penyebutan selawat dan salam di sini dan di setiap catatan yang disyariatkan padanya selawat sebagaimana yang terdapat di dalam Sharh Sahih Muslim dan lain-lainnya. Ini adalah kerana firman-Nya, “dan berselawatlah kamu ke atasnya serta ucapkanlah salam dengan salam yang sempurna” )ِ(Al-Ahzaab 33: 56)” sehingga kepada kata-katanya, “Dan tidak disukai perbuatan menggunakan simbol untuk selawat dan salam itu di dalam penulisan dengan menulis satu huruf atau dua huruf seperti (صلعم ), bahkan hendaklah menulis kedua-duanya dengan lengkap dan sempurna.
Ini adalah terjemahan saya kepada pendapat-pendapat ulama muktabar yang dinukilkan oleh Sheikh Bin Baz di dalam Majmu’ Fatawa beliau. Kelemahan dalam penterjemahan adalah kelemahan saya dan terbuka kepada penambah baikan dan pembetulan.
Sebahagian penerbit di dalam pasaran industri buku kita menggugurkan SEMUA selawat dengan berpada meletakkan galakan selawat dalam satu pesanan di awal naskhah. Dan saya melihat buku-buku terbitan PTS sudah agak lama secara konsisten melakukannya. Saya tidak mempunyai sebarang dokumen untuk dirujuk tentang asal usul idea menggugurkan selawat ini, tetapi kehilangan selawat dan salam semasa menyebut Nabi sallallaahu alayhi wa sallam merebak sama ada kesan daripada teknik PTS dalam hal ini, atau pun mungkin saranan oleh Puan Ainon Mohd selaku ideologue bagi PTS.
Saya melihat kemerosotan ketara sebutan selawat di dalam blog Ayahanda Abdul Latip Talib daripada entri awal beliau, berbanding selepas menjadi penulis PTS.
Tim Hadith Psikologi dan modul-modulnya juga seperti secara ‘conscious’ meninggalkan selawat dalam tulisan, dan merebak hingga ke video-video pun, selawat ditinggalkan.
Selain daripada konteks yang dibicarakan oleh ilmuan muktabar Islam seperti al-Sakhawi, al-Suyuti dan Ibn Solah rahimahumullah sendiri, perbuatan secara sedar menghilangkan selawat dalam bentuk seperti ini mungkin bukan lagi kekurangan dalam penulisan tetapi boleh berubah menjadi BID’AH dan MUNGKAR yang besar.
Ini adalah kerana, pengambilan manfaat daripada Baginda sallallaahu alayhi wa sallam tanpa membayar balik dalam bentuk selawat dan salam yang disyariatkan oleh Allah, bukan sahaja merugikan kita di Akhirat (kerugian yang amat besar), malah mendatangkan fitnah di dunia apabila Sunnah kehilangan rangka spiritualnya. Ia menjadikan ekstrak-ekstrak hadith berupa materialistik dan mendedahkan kepada kecacatan berpanjangan daripada satu generasi ke satu generasi. Apatah lagi buku-buku terbitan kita menjadi rujukan masyarakat dalam mereka mencari AGAMA.
Klien utama kita masih MUSLIM yang merupakan umat Nabi Muhammad sallallaahu alayhi wa sallam, dan bukannya non Muslim untuk kita bersifat apologetik dalam penulisan.
Jika ada ‘apek pencetak buku’ salah faham tentang SAW itu sebagai saw dan bukannya sallallaahu alayhi wa sallam, itu harus disembuhkan dengan SAW itu ditulis sebagai sallallaahu alayhi wa sallam dan bukan dengan membuangnya daripada keseluruhan penulisan.
Saya juga dari semasa ke semasa melakukan kesilapan ini, namun berusaha untuk memperbaikinya dan mengajak kita semua melakukan perkara yang sama.
“Sesungguhnya Allah dan malaikatNya berselawat (memberi segala penghormatan dan kebaikan) kepada Nabi (Muhammad sallallaahu alayhi wa sallam); wahai orang-orang yang beriman berselawatlah kamu kepadanya serta ucapkanlah salam sejahtera dengan penghormatan yang sepenuhnya.” (Al-Ahzaab 33: 56)
HASRIZAL @ 43000 BSP
Facebook Notice for EU! You need to login to view and post FB Comments!
Previous Hikayat Tengah Bawang
Next Fitnah Ukhti Barbie dan Akhi Ken
Hubungan Alam Melayu – Turki Merentas Sejarah (Artikel 1996)
Meninjau Eropah: Beragama Tanpa Tuhan
Pendidikan Perlu Melahirkan Manusia Mukallaf
Source: http://mereja.com/forum/viewtopic.php?t=92946 Mungkinkah punca masyarakat kita mudah tertipu adalah didorong oleh kurangnya sifat berdikari di dalam …
06/02/2015 at 8:54 PM
Saya pun perasan, dalam penulisan selalu kita gunakan Nabi Muhammad SAW… kenapa tidak kita menulis penuh agar setiap orang yang membaca terus berselawat… Iaitu Nabi Muhammad sallallaahu alayhi wa sallam. Yang bukan Islam pun mudah faham.
Pingback: Kesalahan Menggugurkan Selawat dan Salam dalam Pengucapan dan Penulisan | Abu Anas Madani
Pingback: Kesalahan Menggugurkan Selawat dan Salam dalam Pengucapan dan Penulisan | Abu Anas Madani
Leave a Reply Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved